Η επίδραση της ηλικίας και της γωνιακής ταχύτητας στη σχέση γωνία της άρθρωσης και κορύφωση της ροπής κατά την ισοκινητική σύσπαση των εκτεινόντων μυών του γόνατος προεφήβων και ενηλίκων
Creators: name: Χατζηιωάννου, Στυλιανός Ιωάννου
Publisher: name: Aristotle University of Thessaloniki
Year: 2008
Subjects: Ισοκινητική σύσπαση
Γωνιακή ταχύτητα
Προέφηβοι και ενήλικες
Μέγιστη ροπή
Αγωνιστική και ανταγωνιστική δραστηριότητα
Εκτείνοντες του γόνατος
Isokinetic torque
Angular velocity
Prebuscent and adults
Peak torque
Agonist and antagonist coactivation
Knee exensors

description: Προηγούμενες έρευνες έχουν εξετάσει την επίδραση της ταχύτητας στην παραγωγή ροπής, στην αγωνιστική και ανταγωνιστική δραστηριότητα διαφόρων μυϊκών ομάδων κυρίως σε ενήλικες αλλά και σε ανήλικους. Όταν στην παραπάνω αλληλεπίδραση προστεθεί και ο παράγοντας γωνία της άρθρωσης ή γωνιακού εύρους για ισοκινητικές συσπάσεις τότε η βιβλιογραφία είναι πολύ περιορισμένη, Σκοπός της παρούσας έρευνας ήταν να διερευνηθεί η επίδραση της ηλικίας και της γωνιακής ταχύτητας στη σχέση γωνίας της άρθρωσης και κορύφωσης της ροπής, στη μεταβολή της ροπής ανά διάφορα εύρη κίνησης καθώς και στη μεταβολή της διέγερση των αγωνιστών και ανταγωνιστών μυών του γόνατος. Στην έρευνα συμμετείχαν 12 ενήλικες και 12 προέφηβοι ηλικίας 9-11 ετών. Οι ασκούμενοι εκτέλεσαν σε ισοκινητικό δυναμόμετρο Cybex Norm, δυο μέγιστες σύγκεντρες και έκκεντρες εκτάσεις του γόνατος, στις γωνιακές ταχύτητες των 30, 60, 90, 120, 150 και 200ο /sec. Γινόταν ταυτόχρονη συλλογή ηλεκτρομυογραφήματος του ορθού μηριαίου, του έσω και έξω πλατέως και της μακράς κεφαλής του δικεφάλου μηριαίου. Ανάλυση διακύμανσης με επαναλαμβανόμενες μετρήσεις χρησιμοποιήθηκε για τη στατιστική επεξεργασία των αποτελεσμάτων με επίπεδο σημαντικότητας: p&lt;0,05 και Post-hoc test για τον εντοπισμό επιμέρους διαφορών μεταξύ των ομάδων, των γωνιακών ταχυτήτων και των γωνιακών ευρών.Όσον αφορά τη σχέση γωνία της άρθρωσης και μέγιστης ροπής από τα αποτελέσματα φαίνεται επίδραση της γωνιακής ταχύτητας, όχι όμως και της ηλικίας παρ’ όλο που στους προέφηβους η γωνία ήταν μεγαλύτερη (0=πλήρης έκταση) σ’ όλες τις γωνιακές ταχύτητες. Επίσης, εντοπίστηκε αύξηση στην αγωνιστική και ανταγωνιστική ηλεκτρομυογραφική δραστηριότητα με την αύξηση της ταχύτητας και για τις δυο ομάδες, χωρίς ωστόσο να υπάρχουν στατιστικά σημαντικές διαφορές μεταξύ των ομάδων. Σχετικά με την επίδραση του γωνιακού εύρους εντοπίστηκαν διαφορές καθώς οι ενήλικες παρουσίασαν τη μέγιστη ροπή στο γωνιακό εύρος των 60-70ο ενώ οι προέφηβοι στο αντίστοιχο των 70-80ο . Στην αγωνιστική δραστηριότητα δεν υπήρξαν σημαντικές διαφορές μεταξύ των γωνιακών ευρών σε κανέναν μυ ούτε εντός ούτε μεταξύ των ομάδων. Επιπλέον, οι προέφηβοι παρουσίασαν μεγαλύτερη συνενεργοποίηση των ανταγωνιστών στην αρχή και στο τέλος της κίνησης.Από τα αποτελέσματα, προκύπτει ότι οι όποιες διαφορές εντοπίστηκαν μεταξύ των δυο ομάδων στη σχέση παραγωγή ροπής και γωνία της άρθρωσης ή γωνιακού εύρους δεν μπορούν να αποδοθούν σε διαφορές στην ενεργοποίηση των αγωνιστών ή των ανταγωνιστών αλλά μάλλον σε διαφορές στην ελαστικότητα του μυοτενόντιου συστήματος. Επομένως, επιπλέον διερεύνηση απαιτείται στο πεδίο αυτό για την επαλήθευση της παραπάνω υπόθεσης.
description: The purpose of this study was to examine the effect of age and angular velocity on the relation between peak torque and joint angle, as well as on the agonist and antagonist activity after maximal isokinetic extensions of knee joint of prebuscents and adults. The results indicated that there was a velocity effect but no age effect on the relation between peak torque and joint angle. The same holds true for agonist and antagonist activity. Furthermore, differences between two groups on strength development during the movement have been reported. The differences may be caused by differences on the elasticity of the muscletenondious system.